Under indtryk af Hitlers held med at annektere områder i [[Tjekkoslovakiet]] og [[Memelland|Memel]], blev en grænseflytning under parolen ''”wir wollen heim ins Reich”'' mindretallets hovedkrav ved folketingsvalget i april [[1939]]. Mindretallet fik fremgang til 15,9 % af stemmerne i Nordslesvig, men det nationale styrkeforhold blev ikke forrykket. Jens Møller fik i [[Berlin]] at vide, at en grænserevision ikke lå lige for. Der blev indgået en [[Ikkeangrebspagt|dansk-tysk ikke-angrebspagt]] i maj 1939, og i oktober udtalte Hitler offentligt ikke at ville rejse territoriale krav over for Danmark.
Kultur Politiske_bevægelser